
Prenosimo odgovor Tomislavu Glavniku, te razotkrivamo koncept i poslanje “Braće 
hrvatskog zmaja'... pročitajte i komentar na kraju. 


Hvaljen Isus i Marija! 


Poštovani Tomislav Glavnik, s obzirom na vaš odgovor o DBHZu Veritasu broj 7-8, 
da njihov zmaj ne predstavlja sotonu, đavla, zloduha, oca laži, ubojicu čovjeka od 
početka, želio bih vam postaviti par pitanja: 


1. Kako to da se zovu braća Zmaja, a da im je zaštitnik sveti Juraj mučenik, ubojica 
zmaja, a da se ne zovu onda recimo družba “Braća sv. Jurja"? 


2. Kako to da se kiteći kršćanstvom i nazivajući se čuvarima hrvatske prošlosti, 
pozivaju na Red zmajskih vitezova kralja Žigmunda Luksemburškog iz 1408. iz 
vremena kad je zmaj simbolizirao otpadništvo od vjere i izdaju, a sam Žigmund 
poubijao hrvatske plemiće na KRVAVOM SABORU KRIŽEVAČKOM (1397.)? 


3. Kako to da se Žigmunda predstavlja kršćanskim vitezom koji se borio za 
kršćanstvo, a u vladanju se služio poganskim metodama ubijanja onoga tko mu 
stoji na putu (punica, hrvatski plemići)? 


4. Kako to da Družba isključivo ističe kulturnu baštinu i čuvanje opstojnosti 
hrvatskog naroda i države te provodi u 21. stoljeću inicijacijski obred s poganskom, 
okultnom simbolikom, u javnosti sebe nastoji predstaviti s katoličkim, kršćanskim 
štihom? 


5. Kako to da Družba koristi simbol zmaja (ouroborosa — simbola vječnog kretanja i 
obnavljanja, plodnosti, prosvjetljenja u poganskim religijama koje su obožavale 
prirodne sile kao i kult zmije kao božanstva) iz alkemije, koja je potpuna suprotnost 
kršćanstvu (potječe iz Egipta što je za Bibliju zemlja ropstva i čiji faraon na kruni 
nosi zmiju, koja je povezana s crnom magijom kao i Horusovim okom — okultnom 
moći) , dok je cijeli alkemijski proces parodija kršćanskog obreda (prema Jungovim 
riječima), a njome se bavila Barbara Celjska (medvedgradska Crna kraljica), druga 
Žigmundova supruga, i po tom je najpoznatija na ovim prostorima? 

6. Kako to da im je zmaj simbol vatre i svjetlosti, tj. prosvjetljenja, dakle ono što je 
bio poganima, a pozivaju se na kršćanstvo? Zašto su njega, a ne svetog Jurja, koji 
ga je pobijedio, imenovali svojevrsnim duhom zaštitnikom Hrvatske u smislu da on 
čuva hrvatski grb — simbol Hrvatske? 


7. Kako to da imaju simboličnih sedam svijeća (sedam je simboličan broj), i da im je 
upravo crna (opet simbolična boja) DOBROTVORNOST, CARITAS te da piju vino s 
pepelom lipe, naglašavajući da je to staro stablo naših pradjedova (jerjeonatoi 
bila za stare Slavene koji su joj prinosli žrtve i štovali je kao božanstvo), što je 
idolopoklonstvo o kojem nam govori Biblija, a suprotno kršćanskoj vjeri te vinu i 
kruhu kao krvi i tijelu Kristovom u Euharistiji? 


8. Kako to da u inicijaciji uzimaju zmajsko ime, preuzimajući na sebe zmajski 
identitet (Zmaj od...), što je suprotnost krštenju i preuzimanju Kristova identiteta, a 
birajući simbolično jednu od sedam svijeća dobivaju ,,svoju luč", dok je za 
kršćanina jedino svjetlo Isus Krist? 


9. Kako to da cijeli svijet računa godine od Kristova rođenja, a oni računaju godine i 
početak novog vremena od osnutka Zmajskih vitezova (1408.) nazivajući ih 
ZMAJSKIM godinama? 


10. Kako to da se na početku nudi kruh i sol, simbol stavljanja pod zaštitu boga 
Svaroga (božanstva starih Slavena) i da imaju Kutić mrtvih, tj. mali oltar, tipično 
poganski (staroslavenski) kult mrtvih, a parola im je ,,Za žrtvenike i oltare"? Koji su 
to žrtvenici i oltari? 


11. Kako to da Društvo koje poštuje vjerske osjećaje i političko osvjedočenje 
zmajske bra će i određuje se kao kulturna ustanova te zabranjuje raspravljanje o 
vjeri i politici na svim sijelima i domjencima kao i na javnim nastupima udruge (ČI. 
9.), ima ritualni vjerski obred poganskog karaktera, a na kojem nazoče u crkvenoj 
odjeći katolički svećenici — kapelani Društva? 


12. Kako to da Družba, koja se nastoji javnosti prikazati u kršćanskom svjetlu, ima, 
vidljivo je, sasvim suprotnu (ezoterijsku) simboliku, pa se između ostaloga zmajski 
prostor nalazi iznad Kamenitih vrata i Majke Božje od Kamenitih vrata, što je 
inverzija biblijske simbolike u kojoj Gospa gazi zmaja? (Iz knjige Deset godina 
obnovljene Družbe Braća hrvatskog Zmaja može se zaključiti da je Laszovski to 
planirano i s ciljem izveo da dobije upravo taj prostor.) 


13. Kako to da je Družba sustavno postavljala obeliske kao spomenike pojedinim 
događajima, poticala na sađenje lipa spomenica, što je povezano s poganskim i 
staroslavenskim kultovima? 

14. Nije li sa staroslavenskim kultom mrtvih povezana i izgradnja mogile u 
Maksimiru od strane projugoslavenskog Hrvatskog sokolskog saveza, organizacije 
nastale radi buđenja nacionalne svijesti slavenskih naroda (zato je i nastao Hrvatski 
orlovski savez kao idejna katolička hrvatska protuteža), a gradnju mogile, povodom 
1000.-godišnjice hrvatskog kraljevstva 1925., podržala je i Družba Braća hrvatskog 
Zmaja, a 1994. Družba je potakla njezino obnavljane? 


15. Budući da na staroslovenskom mogila znači: humak iznad groba umrlog ili 
umrlih, pitati nam se je u duhu kršćanskih vjerovanja: tko bi grobnicom slavio svoje 
postojanje i u temelje humka pohranjivao predmete iz vlastite kulturne baštine, 
važnije knjige, novine, časopisi...? 


16. Kako to da se u knjizi Deset godina obnovljene Družbe Braća hrvatskog Zmaja 
ne spominje uloga Emilija Laszovskog u reformskom pokretu unutar Katoličke 
crkve, u kojem je kao laik odigrao značajnu predvodničku ulogu, a pokret je 
nastojao odvojiti Katoličku crkvu od Rima, pa se na kraju taj pokret, nakon 
neuspjeha, pripojio Starokatoličkoj crkvi? 


17. Kako to da se u toj knjizi ne spominje njegova treća žena koja je godinama bila 
povezana s teozofijom i teozofskim učenjima, o čemu svjedoči njezina ostavština? 


18. Kako to da je Pavelić promijenio 1941. naziv i smisao Društva, nakon čega se 
Laszovski pasivizirao i oni bliže njemu, pa vratili bit Društva i ime pred dolazak 
partizana, koji su ih također zabranili, a da je s demokratskim promjenama 1990-ih 
to bilo prvo društvo koje se obnovilo? 


19. Kako to da vrbuju samo ljude na položajima? Jesu li tu u pitanju samo 
materijalni interesi, ili i duhovno zarobljavanje onih koji bi trebali raditi za narodno i 
crkveno dobro? 


20. Kršćanski gledano, nije li sva ova simbolika i poganska praksa zapravo direktan 
čin stavljanja prokletstva nad hrvatski narod i zemlju Hrvata, a sam ouroboros, 
zmija ili zmaj koji grizu svoj rep, što simbolizira zatvoren krug bez Alfe i Omege, 
Početka i Kraja, koji je KRIST, zapravo nametnuta nam vrtnja u krug manipulacija i 
povijesnih i duhovnih zarobljenosti iz kojih nikako ne možemo izići cijelo 20. 
stoljeće? 


Dakle, da zaključimo: 
Družbu su utemeljili povjesničar Emil Laszovski i pisac Velimir Deželić 1905. a po 


ugledu na red Zmajskih vitezova, koji je 1408. godine osnovao ugarski kralj 
Žigmund. 

Koliko joj je važan taj datum, govori činjenica da Družba u svojim Zmajskim 
vijestima ne računa godine prema rođenju Gospodina Isusa Krista, nego prema 
nadnevku utemeljenja toga reda. Primjerice, godinu Gospodnju 2007. u njima 
označuje kao 598. zmajsku godinu. 


Družba preuzima simboliku Zmajskih vitezova. Na viteškom privjesku (što se može i 
na Googlu provjeriti) zmaj je koji guta svoj rep (ouroboros), a predstavlja vječni 
prsten, silu koja se neprestano, ciklički rađa, što je u temelju svih istočnjačkih, 
ezoterijskih, okultnih, šamanističkih vjerovanja, a koja su od 19. st. promicali 
članovi Teozofskog društva na čijim se internetskim stranicama također može 
vidjeti ouroboros (repožder). 


Odličje Reda ima sličan znak: zmaja koji je svijen u krug, pri čemu mu rep omata 
glavu. Taj znak nalazimo i kod ,,Braće hrvatskog zmaja“. 


Ako znamo da je zmaj najstariji likovni simbol alkemije, te da se žena Žigmundova, 
grofica Barbara Celjska (vlasnica Samobora i Medvedgrada, poznata iz narodnih 
legendi kao Crna kraljica), bavila naveliko alkemijom, pozadina postaje jasna i 
logična. Također je vrlo zamjetno i logično da se masonska organizacija Rotary 
klub iz Celja naziva njenim imenom i da kao znak ima specifičan kotač koji je i u 
alkemiji znak sunčanog (solarnog) božanstva. Prema legendama, Hrvati su u 
vrijeme kad su bili pogani sebe nazivali Sunčevim narodom, odnosno Sunčevim 
ratnicima. 


Alkemija potječe iz egipatskih vjerovanja i praksi, posvećenih bogu Tothu, kojeg su 
Grci preuzeli pod nazivom Hermes. Odatle hermetizam — gnostičko, ezoteri čko 
učenje, pa ne čudi da se na internetskim stranicama Hermetizma na popisu 
Organizacije, društva redovi u Hrvatskoj uz Novu akropolu, Rudolf Steiner — 
Antropozofsko društvo, A.M.O.R.C. Hrvatska , nalazi i Družba Braće Hrvatskog 
Zmaja. 


Za masone su Egipat i poganska vjerovanja izvor duhovnosti, dok za židove i 
kršćane predstavljaju sliku najgoreg duhovnog ropstva. Za napomenuti je kako i 
kršćani i masoni svoja vjerovanja iskazuju simbolima koji su zrcalna slika njihovih 
duhovnih, međusobno nepomirljivih, stvarnosti. 


Neobično je, a i nelogično da udruga koja se bavi očuvanjem kulturne baštine, 
provodi inicijacijski obred religijske naravi. Prema svim dostupnim podacima čini se 
kako se pod izrazom ,,kulturna baština“ ovdje zapravo u inicijaciji nudi i obnavlja 
pretkršćansko vjerovanje iz doba kad Hrvati još nisu bili pokršteni nego su živjeli 
poganski. 

Naime, zmaj im je simbol svjetlosti i vatre; onaj isti zmaj koji u različitim oblicima 
demonskih učenja predstavlja spoj zračnog i vodenog elementa, ptice i gmaza, 
kundalini energiju, Azoth, spiritualnu vatru, životnu silu te simbol u čijoj su naravi i 
dobro i zlo. Za kršćane je Sveti Duh sila, vatra i svjetlost, a zmaj pripada tami, skupa 
s drugim čudovištima (Behemontom, Levijatanom i dr.). 


Članovi Družbe ,,Braća hrvatskog zmaja“ rabe i obredni štap, simbol moći i vlasti. 
Oko njihovog je štapa omotan iskeženi zmaj, koji je u poganskoj simbolici - važno 
je ponovno naglasiti istovjetan simbolici zmije. U alkemiji on predstavlja Demijurga, 
boga tvorca, koji nema nikakve veze s kršćanskim Bogom Stvoriteljem. Za kršćane 
zmaj je uvijek slika đavla - počevši sa zmijom u knjizi Postanka pa do zmaja koji 
želi progutati dijete Ženi u knjizi Otkrivenja. Zato ga u kršćanskoj tradiciji i 
ikonografiji, kao i zmiju, redovito gaze sv. Juraj, arkanđeo Mihael i Presveta Djevica 
Marija. 


U obredu inicijacije u Družbu ,,Braća hrvatskog zmaja“ postoji čin pijenja vina 
pomiješanog s pepelom lipe, koji predstavlja parodiju Kristove žrtve. | ovdje je očita 
poganska simbolika — dok pepeo za kršćane znači pokoru, prolaznost, priznavanje 
vlastite grješnosti i bespomoćnosti te spasenje Kristovom žrtvom (Euharistija), lipa 
je poganski simbol slavenskog božanstva u okviru kulta stabala što su ga imali svi 
pogani, a uzimanje njenog pepela označava proces cikličkog obnavljanja i rađanja 
poput feniksa. Prema slavenskom vjerovanju Svarog je prvu ženu iz lipe stvorio. 


Slijedom ovoga, ni lik Jurja za Družbu ,,Braća hrvatskog zmaja“ ne mo že se 
poistovjetiti sa sv. Jurjem, mučenikom i svjedokom Kristovim, koji je tijekom 
povijesti uvijek bio simbol borbe protiv svega poganskoga i demonskoga te je u 
ikonografiji prikazivan kao junak, obično na bijelom konju (simbolu čistoće), kako 
kopljem probada zmaja. Njihov je Juraj crn, kao i konj, a u stavu su poklonstva pred 
bijelim zmajem. Kakvog li smisla ima odabrati Jurja kao svoga zaštitnika ako su 
članovi Družbe braća onog zmaja kojeg je sv. Juraj pobijedio? 


Ne bili se prema kršćanskom, katoličkom vjerovanju, Družba trebala zvati ,,Družba 
braće svetog Jurja“? No, ukoliko je Juraj za ,Braću hrvatskog zmaja“ slika 
poganskog božanstva, a očito jest, tada sve ima sasvim drukčiji smisao. Vjerojatno 
su se Braća zato i potrudila 1907. obnoviti Kamenita vrata, predložiti gradu da 
naprave muzej, knjižnicu i arhiv, pa su na temelju toga dobili kulu iznad Kamenitih 
vrata gdje je slika Majke Božje — opet postigavši izopa čenu simboliku (zmajsko 
(zmajevo) je sjedište iznad čudotvorne slike Presvete Djevice). 


Pri inicijaciji novih članova u Družbu kandidati uzimaju novo ime, a biraju ći između 
sedam svijeća (simbolika broja 7!), odabiru svoju luč, koju imaju slijediti, jedna od 
njih je iDobrotvornost predstavljena crnom svijećom. Kršćanima je jedino svjetlo, i 
stvarno i simbolički, koje se trude slijediti - Gospodin Isus Krist. 

Dakle, sve ovo ne može biti slučajno niti samo folklor i ostavština srednjega vijeka 
nego smišljena varka s mistikom zmaja. Pogotovo kad se zna da je Družba podigla 
obeliske Mihanoviću i hrvatskoj himni te Zrinskima, a da su obelisci, kao i zmaj 
nešto što pripada solarnom kultu pretkršćanskih religija, naime spomenici sunčevu 
božanstvu (sunčani stupovi, koje biblijski proroci osuđuju). 


U Žigmnundovu Redu zmajskih vitezova birani su velikaši, a birane ljude i Družba 
od osnutka vrbuje, dok je kršćanstvo u korijenju protivno svakom elitizmu. 


Stari slavenski običaj da se gosta nudi kruhom i solju, koji su Srbi zadržali, i Družba 
drži. 


U nekim hrvatskim krajevima još je uvijek običaj dragim gostima ponuditi kruh i sol. 
Interesantno je da su to bili simboli prinošenja žrtve Svarogu. Nu đenje kruha i soli 
je način zakletve, stavljanja gosta pod Svarogovu zaštitu te obećanje da se gostu 
ništa neće dogoditi dok je u posjeti. 


Nama je Krist zapovjedio da budemo sol zemlje i svjetlo svijeta. 


Družba ističe svoje nastojanje oko očuvanja ,,žrtvenika i oltara“, pa i u svojim 
prostorijama ima Kutić mrtvih, tj. mali oltar, dok se kršćani trude oko kraljevstva 
nebeskoga. Ona podiže, poput pogana, žrtvenike, lipe-spomenice i obeliske, 
njeguje kult predaka, kršćani poznaju samo jedan Oltar i jedinstvenu Žrtvu, onu 
Kristovu. 


Primjerice, jedan je od članova Družbe bio i Vladimir Mažuranić, otac Ivane Brlić- 
Mažuranić te nije slučajno da se ona zanimala a slavensku mitologiju i obnavljala ih 
u ,Pričama iz davnine“ ,a i u obitelji su njegovali neke poganske običaje. Tako je 
njena najstarija kći koja je bila udana u obitelj Ružić, kad je selila u novu kuću — vilu, 
spalila svoje papuče da zadovolji duhove domaćeg ognjišta, a i namještaj u njihovoj 
vili u Rijeci svjedoči o ljubavi za mitologiju, zmije, zmajeve i čudovišta. 


Katolik Hrvat spoznaje da bez Presvetog Gospodina i čiste vjere, neokaljane 
nikakvim poganskim primjesama starijeg ili novijeg doba nije moguće nikakvo 
očuvanje hrvatske baštine kao ni budućnosti hrvatskog naroda. 


Za upitati se je nije li nam ,,Oltar Domovine“ opomena što se događa kad se 
zakorači u krivoboštvo i skrene s puta Istine? I to nakon što smo Domovinu dobili 
po molitvi i žrtvama iz Božji ruku? Dogodilo nam se kao Izraelu s njegovim 
kraljevima. (Nije li na neki način zlorabljen i predsjednik F. Tuđman, koji je bio član 
Družbe i je li slučajno na Medvedgradu, Barbarinu gradu, podignut ,,Oltar 
Domovine“ s , vječnim plamenom“koji je potekao iz grčke mitologije, a vezan za 
Prometejevu krađu vatre bogovima? ) 

U skladu sa svim navedenim na kraju je i sama činjenica da je utemeljitelj Družbe, 
povjesničar Emil Laszovski, aktivno sudjelovao u reformskim gibanjima unutar 
Katoličke crkve (bio je predsjednik Središnjeg odbora za reformu Katoličke crkve u 
Jugoslaviji), kojima su se početkom 20. stoljeća nastojale provesti u djelo 
masonske zamisli o rušenju Crkve iznutra. | iz redova Crkve bilo je glasova, očito 
utemeljenih, da u tome prste ima jugoslavenska masonerija. Laszovski je jedan od 
istaknutih svjetovnjaka u vrhu tih gibanja, a prostorije Družbe bile su rabljene za 
sastanak tih reformaša, koji su se na kraju priče odijelili od Katoličke crkve te uvezli 
u Hrvatsku tzv. starokatolicizam. (O tome se može pročitati u tekstu ,,Otpali ili 
odbačeni anđeli“, čiji je autor Zlatko Matijević iz Instituta za hrvatsku povijest; na 
www.matica.hr/.../OTPALI) 


C.S.S.ML. 
N.D.S.M.D.veni 

